== Baseball i resten af verden ==
=== En verdensomspændende sportsgren ===
[[Fil:TokyoDome GiantsFighters.jpg|thumb|En kamp i den [[japan]]ske liga i Tokyo Dome|200px]]
Baseballs historie i [[Canada]] er forblevet tæt sammenknyttet med sportens historie i USA. I 1877 indeholdt den professionelle liga International Association hold fra begge lande. Selvom baseball er udbredt i Canada, og mange minor league-hold har hørt hjemme i landet, inkluderede de amerikanske major leagues ikke en canadisk klub før 1969, hvor [[Washington Nationals|Montreal Expos]] blev medlem af National League. Dernæst blev [[Toronto Blue Jays]] i 1977 indlemmet i American League. Blue Jays vandt World Series i 1992 og 1993 og er den dag i dag den eneste klub uden for USA, der har præsteret dette. I 2004 flyttede Major League Baseball Expos-holdet til [[Washington D.C.]], hvor holdet nu er kendt som [[Washington Nationals]].
Kommunikation Sport Kultur Samfundsvidenskab Organisationer